IM REBBERG Z´HOLZE!  Sag mir doch numme bloß,  was isch denn uffem Sausehard hüt los,  ufs Sutters Trübel- un Zwetschgefarm,  isch hüt denk i Großalarm.      Es isch halt wiider ä Johr vergange,  sidem letschte Trübel sammle,  drum isch so  ne Uflauf do,  es sin schier alli wiider cho´.      Dr Exboss, dä füllt schnell no d´Wasserchanne,  un scho zieht los die Herbstler-Karawane,  mit Auto, Buldog un mit Roller,  numme kei Kamel, sonst wär´s no toller.      Chuum im Rebberg ane g´fahre,  heist´s scho nemmet d`Chessel usem Chare,  göhnt in d`Reihje passet uf,  jedes Trüb´li isch ä Hochgenuß.  Jo kei Trübeli an Bode g´haie lo,  sunst düemer nit ufs Kontigent´ halt cho,  dr Chessel dä mueß unte drunter,  jo so schwätzt dr Senior all´wil munter.      Isch sell Hinterwälder, Oberhüser Fraueli no de bii,  do isches lustig, au ohni Wii,  dört lauft s`Muul so schnell wies Scheerli,  es wird rot die grüenste Beerli.  Un dr Dieter dä mueß hetze,  mit de Chessel unt´rem Droht´duure wetze,  uffe, abe, chrüz un quer,  mit em Schlof het dä bistimmt kei Malör.      Am zwölfi isch dno Mittagspaus,  do rüeft dr  Ernst: Jetzt alles raus,  Bänk un Tisch uf stelle,  für die hung´rige Trübelischniider Gselle.  Scho chunnt d´Sabine mit em Esse,  nüt, aber garnüt het si halt vergesse,  s´isch grad wie ame Gartefescht,  alli füehle sich aß nobli Gäscht.      Doch öbber fehlt halt in dr Rundi,  s`Hanneli, s´isch im Moment halt kei´so Gsundi,  sell chaib´e Chnüh machtere Maläschte,  jo s´chömme immer meh so Breschte.Die ganzi Trüb´lischniiderrott,  wünscht im  Hanneli bi Gott,  recht gueti Bessrig, un b´halt dr Muet,  halt di ne bizeli, dr no würd alles wiider guet.